**Materiál na zasadnutie Obecného zastupiteľstva v Gemerskej Panici**

**Spracovateľ a predkladateľ:** Ladislav Kisfaludi – hlavný kontrolór obce

**Obsah materiálu:** 1. Návrh na uznesenie

 2. Dôvodová správa

 3. Ročná správa o kontrolnej činnosti za rok 2018

1. ***Návrh na uznesenie***

**K bodu programu:** **Ročná správa o kontrolnej činnosti hlavného kontrolóra za rok 2018**

**Obecné zastupiteľstvo v Gemerskej Panici:**

 **berie na vedomie**

 **Ročnú správu o kontrolnej činnosti hlavného kontrolóra za rok 2018**

1. ***Dôvodová správa***

V súlade so znením §18f, písm. e) zákona 369/1990 Zb. o obecnom zriadení predkladám Správu o kontrolnej činnosti za rok 2018 a to do 60 dní po uplynutí kalendárneho roku. Rozsah kontrolnej činnosti bol stanovený plánom kontrolnej činnosti na rok 2018 schválenými OZ.

Správa v stručnosti hodnotí činnosť hlavného kontrolóra za rok 2018.

V Gemerskej Panici, dňa 14. 02. 2019

Podpis predkladateľa:

1. **Ročná správa o kontrolnej činnosti za rok 2018**

V súlade s plánom kontrolnej činnosti HK Obce Gemerská Panica na 1a 2. polrok 2018, ktoré boli schválené uznesením Obecného zastupiteľstva som vykonala v priebehu hodnoteného obdobia úlohy, ktoré mi vyplývajú z príslušných ustanovení zákona

č. 369/1990 Z. z. o obecnom zriadení v znení neskorších predpisov.

Kontrolnú činnosť v roku 2018 som vykonávala v súlade so zákonom č. 369/1990 Zb. o obecnom zriadení v platnom znení a zákonom č. 357/2015 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.

Činnosť HK bola za sledované obdobie zameraná na:

- výkon kontrolnej činnosti,

- výkon iných odborných činnosti, najmä spracovanie odborných stanovísk v súlade so zákonom č. 369/1990 Zb. o obecnom zriadení v z. n. p.

V zmysle príslušných ustanovení zákona č. 369/1990 Z. z. o obecnom zriadení v z. n. p. vykonáva hlavný kontrolór kontrolnú činnosť, ktorou sa rozumie:

-kontrola zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami obce, ako aj s majetkom, ktorý obec užíva podľa osobitných predpisov,

- kontrola príjmov, výdavkov a finančných operácií obce,

- kontrola vybavovania sťažností a petícií,

- kontrola dodržiavania všeobecne záväzných právnych predpisov vrátane nariadení obce,

- kontrola plnenia uznesení obecného zastupiteľstva,

- kontrola dodržiavania interných predpisov obce

- kontrola plnenia ďalších úloh ustanovených osobitnými predpismi.

Správu o kontrolnej činnosti za rok 2018 predkladám OZ v zmysle § 18f, ods. 1 písm. e) príslušného zákona.

**Kontrolnej činnosti podľa zákona podliehajú kontrolované subjekty, ktorými sú:**

- obecný úrad

- rozpočtové organizácie zriadené obcou

- právnické osoby, v ktorých má obec majetkovú účasť a iné osoby, ktoré nakladajú s majetkom obce alebo ktorým bol majetok obce prenechaný na užívanie, a to v rozsahu dotýkajúcom sa tohto majetku

- osoby, ktorým boli poskytnuté z rozpočtu obce účelové dotácie alebo návratné finančné výpomoci, či nenávratné finančné výpomoci podľa osobitného predpisu v rozsahu nakladania s týmito prostriedkami

**Činnosť za sledované obdobie bola zameraná:**

- výkon kontrolnej činnosti,

- výkon iných odborných činnosti, najmä spracovanie odborných stanovísk v súlade so

zákonom č. 369/1990 Z. z. o obecnom zriadení v z. n. p.

Celkový rámec kontrolnej činnosti bol určený Plánom kontrolnej činnosti na I.a  II. polrok 2018 -

Počet vykonaných kontrol zodpovedá rozsahu pracovného úväzku **0,11** hlavného kontrolóra.

 Vykonané kontroly boli zamerané predovšetkým na kontrolu dodržiavania:

* zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,
* zákona č. 357/2015 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov,
* zákona č. 431/2002 Z. z. o účtovníctve v znení neskorších predpisov,
* opatrení MF SR, ktorým sa ustanovujú postupy účtovania pre obce, jednotná ekonomická klasifikácia a výkazníctvo obcí,
* zákona č. 582/2004 Z. z. o miestnych daniach, poplatku za komunálne odpady a drobné stavebné odpady v znení neskorších predpisov a na dodržiavanie interných predpisov jednotlivých kontrolovaných subjektov.

**V roku 2018 boli vykonané nasledovné kontroly:**

**Kontrolná činnosť v 1 a 2. polroku 2018**

1. Kontrola plnenia rozpočtu obce Gemerská Panica na rok 2018
2. Kontrola príjmov a výdavkov obce ako aj plnenie čerpania finančných operácií obce
3. Kontrola vedenia pokladničných dokladov a faktúr
4. Kontrola výberu daní a poplatkov
5. Kontrola plnenia uznesení obecného zastupiteľstva
6. Kontrola školskej jedálne

Obec Gemerská Panica postupuje pri čerpaní rozpočtu v súlade so schváleným rozpočtom obce. V prípade ak došlo behom obdobia pri čerpaní položiek k prečerpaniu, alebo nečerpaniu schválených položiek obec postupuje v súlade s § 14 zákona 583/2004 Z. z. o rozpočtových pravidlách územnej samosprávy a o zmene a doplnení niektorých zákonov a vykonáva zmenu rozpočtu.

Obecné zastupiteľstvo v priebehu rozpočtového roka 2018 schválil dve rozpočtové zmeny.

Obec vykonáva základnú finančnú kontrolu a overuje vždy súlad každej finančnej operácie alebo jej časti so skutočnosťami uvedenými v § 6 ods. 4. zákona 357/2015.

 Pri kontrole pokladničných dokladov bolo zistené, že tieto sú poradovo číslované od začiatku kalendárneho roka, príjmové a výdavkové pokladničné doklady obsahujú predpísané náležitosti v zmysle § 10 zákona číslo 431/2002 Z. z. o účtovníctve v platnom znení, sú opatrené podpisovými záznamami určených osôb v zmysle interného pokladničného predpisu a schvaľované štatutárom organizácie. Sú predmetom základnej finančnej kontroly v zmysle zákona číslo 357/2015 Z. z. a internej smernice kontrolovaného subjektu.

Z kontroly o výbere daní a poplatkov bola vypracovaná správa o výsledku finančnej kontroly

Z kontroly v školskej jedálni bola vypracovaná správa o výsledku finančnej kontroly.

 Došlé faktúry v sledovanom období obsahujú všetky náležitosti účtovného dokladu, sú preverené po formálnej, skutkovej a finančnej stránke, sú priebežne evidované v „Knihe došlých faktúr“. Došlé faktúry sú potvrdené podpisom starostu obce /správnosť faktúry s hľadiska vecného a číselného, že práce alebo prevzatý tovar boli zrealizované, súhlas s preplatením faktúry./

Finančné rozdiely zistené pri kontrolách neboli. Riešenie menej závažných pracovných nedostatkov riešime a odstraňujeme so zodpovednými zamestnancami ihneď pri konkrétnej kontrole.

**Výkon pravidelnej kontroly na mieste:**

1. Kontrola plnenia uznesení Obecného zastupiteľstva v Gemerskej Panici za I.a II. polrok 2018
2. Kontrola plnenia opatrení prijatých na odstránenie nedostatkov zistených pri predchádzajúcich kontrolách.

**Ostatné úlohy :**

1. Účasť na rokovaniach obce.
2. Metodická pomoc pri vypracovávaní interných smerníc a VZN pre obec

Vypracovanie:

 - Štatút obe

- Pracovný poriadok obce

- Organizačný poriadok obce

- Poriadok odmeňovania zamestnancov obce

- Rokovací poriadok obecného zastupiteľstva

- Zásady odmeňovania poslancov obce

- VZN o určení názvov ulíc

- VZN o udržiavaní čistoty v obci

- VZN o pravidlách času predaja a o prevádzke služieb

- VZN o organizácií referenda

- VZN o pravidlách používania pyrotechnických výrobkov

- VZN o určení výšky dotácie na prevádzku a mzdy v MŠ,ŠJ,ŠKD

- VZN o zápise detí do I. ročníka ZŠ

1. Zvyšovať svoju odbornosť v oblasti kontroly účasťou na odborných seminároch a školeniach organizovaných Združením hlavných kontrolórov SR a  inými vzdelávacími inštitúciami (RVC Martin, RVC Rimavská Sobota)

Správy o výsledkoch kontrolnej činnosti boli prerokované a schválené po ukončení kontroly.

**Príprava a predloženie zákonom stanovených materiálov:**

Stanovisko k záverečnému účtu obce za rok 2017.

Stanovisko k návrhu rozpočtu obce na rok 2019 a viacročného rozpočtu na 2020 -2021.

Správy o vykonaných a ukončených kontrolách obecnému zastupiteľstvu.

Návrh plánu kontrolnej činnosti na II. polrok 2018 a na I. polrok 2019.

Počas roka neboli kontrolou zistené nedostatky, ktoré by si vyžadovali prijímanie opatrení, boli dané návrhy na prijatie interných usmernení k niektorým oblastiam. Priebežne sa vzájomnou konzultáciou zjednocovali prípadne rozdielne výklady k niektorým záležitostiam s cieľom zabezpečiť výkon samosprávnych funkcií v požadovanej kvalite pri dodržiavaní platných zásad .

V Gemerskej Panici, dňa 14. 02. 2019

 ........................................

 Ladislav Kisfaludi, hlavný kontrolór obce